open-index/open-wikipedia-markdown huggingface dataset:
Liliane Bettencourt

**Lilian Henriette Sharlotte Bettencourt** (; qizlik familiyasi **Schueller**; 1922-yil 21-oktyabr – 2017-yil 21-sentyabr) – fransuz tadbirkori, aristokrat va ishbilarmon ayol boʻlgan. L’Oréalning asosiy aksiyadorlaridan biri edi. Oʻlimi vaqtida 44,3 milliard dollarlik boyligi bilan dunyodagi eng boy ayollar roʻyxatida 14-oʻrinni egallagan.

## Biografiyasi
1922-yil 21-oktabrda Parijda dunyoning eng yirik kosmetika va goʻzallik kompaniyalaridan biri boʻlgan L’Oréal asoschisi Luiza Madlen Berte va Eugene Schuellerning oilasida tugʻilgan. Lilian besh yoshga toʻlganda, onasi vafot etdi. 15 yoshida u otasining kompaniyasida ishlay boshladi. Kosmetika va shampun idishlarini etiketkaladi.

1950-yilda fransuz siyosatchisi Andre Bettankurga turmushga chiqdi. U 1960-1970-yillarda Fransiya hukumatida vazir boʻlib ishlagan. Andre Bettankur 1930-yillarda tashkil topgan La Kagule fashistlar guruhi aʼzosi boʻlgan. Urushdan soʻng, La Kagulening boshqa aʼzolari singari, siyosiy jihatdan noqulay oʻtmishiga qaramay, L’Oréaldan lavozim oldi. Ular 1951-yilda Fransiyaning Neuilly-sur-Seine shahridagi Delabordère koʻchasida qurilgan Art Moderne saroyiga yashashdi. Ularning 1953-yilda tugʻilgan Fransuaza ismli bir qizi bor.

1957-yilda otasi vafot etganida Bettencourt L’Oréal boyligini meros qilib oldi va asosiy aksiyadorga aylandi. 1963-yilda kompaniya birjaga chiqdi. Bettencourt koʻpchilik aksiyalarga egalik qilishda davom etdi. 1974-yilda kompaniya Fransiyadagi saylovlardan keyin milliylashtiriladi deb qoʻrqib, oʻz ulushlarining deyarli yarmini Nestlé SA ning 3% ulushiga almashtirdi.

2012-yil dekabr holatiga koʻra, Bettencourt L’Oréalning 185661879 (30,5%) aksiyalariga egalik qilgan, ulardan 76441389 (12,56%) aksiyalari ishonchli tarzda oʻtkazilgan. 178381021 tasi (29,78%) Nestlé kompaniyasiga tegishli boʻlgan. 229933941 ta (37,76%) aksiyalar ochiq, qolganlari esa gʻaznachilik yoki kompaniya jamgʻarma rejasida saqlangan. Bettencourt oilasi va Nestlé aktsiyadorlar kelishuviga binoan birgalikda harakat qilishdi. Bettankur 2012-yil 13-fevralda boshqaruv direktori lavozimini tugatdi va uning nabirasi Jan-Viktor boshqaruv direktori etib tayinlandi. Betankurning qizi va kuyovi ham direktorlar kengashi aʼzolaridir.

Betankur ommaviy axborot vositalarining eʼtiborini chetlab oʻtgan. 2007-yildan boshlab Fransua-Mari Banier bilan munosabatlari, qizi Fransuaza bilan munosabati va konservativ fransuz siyosatchilari, jumladan Fransiyaning sobiq prezidenti Nikolya Sarkozini moliyalashtirgani kabi jiddiy shov-shuvlarga duch keldi. 2012-yil avgust oyida oʻzining shaxsiy oroli – D’Arros orolini 60 million funt sterlingga Shveytsariyaning „Save our Seas“ (Dengizlarimizni asrang) jamgʻarmasiga aloqador Seyshel orollarida roʻyxatdan oʻtgan tabiatni muhofaza qilish shirkatiga sotdi.

Bettenkur 2017-yil 21-sentyabrda vafot etdi. Dafn marosimi Neuilly-sur-Seine tumanidagi Église Saint-Pierre shahrida boʻlib oʻtdi.

## Manbalar

## Havolalar
* LʼOréal kompaniyasining rasmiy sayti
* Bettankur Fondi
Muhammad ibn Rashid al Maktum

Shayx **Muhammad bin Rashid al Maktum** () – Dubayning hozirgi hukmdori, amirlik siyosatchisi va qirollik arbobi, Birlashgan Arab Amirliklari (BAA) vitse-prezidenti, bosh vaziri va mudofaa vaziri lavozimlarida ishlaydi. Muhammad akasi Maktum bin Rashid al Maktumning oʻrniga 2006-yilda BAA vitse-prezidenti va Dubay hukmdori lavozimini egalladi.

Milliarder Muhammad oʻz daromadining katta qismini koʻchmas mulkdan oladi va „dunyodagi eng koʻzga koʻringan koʻchmas mulk egalardan biri“ sifatida tavsiflanadi. Dubay hukumati va hukmron al Maktum oilasining mulklari oʻrtasida aniq chegara bor. Unga tegishli boʻlgan yer davlat mulki sifatida boshqariladi. U Dubayning global shaharga aylanishini, shuningdek, Emirates Airline, DP World va Jumeirah Group kabi bir qator davlat korxonalarining ishga tushirilishini nazorat qiladi. Ulardan baʼzilari Dubai Holdingga tegishli. Muhammad Dubayda Palma orollari va Burj al Arab mehmonxonasi, shuningdek, dunyodagi eng baland bino boʻlgan Burj Xalifa kabi baʼzi loyihalarning rivojlanishini nazorat qilgan.

Muhammad Dubayning mutlaq hukmdori va BAA bosh vaziri boʻlib, prezident tomonidan tayinlangan. Hukumat avtokratik, demokratik institutlar mavjud emas va ichki norozilik taqiqlangan. Olimlar tomonidan avtoritar sifatida tavsiflanadi.

2020-yil 5-mart kuni Britaniya sudi Muhammad ikki qizi Shamsa va Latifani oʻgʻirlab ketgan hamda oʻzining sobiq rafiqasi, Iordaniya malikasi Haya bint Husaynga tahdid qilgan, degan qarorga keldi. Aytilishicha, Shamsa va Latifa 2000-2018-yillarda buyon Muhammadning buyrugʻi bilan Dubayda hibsda saqlanayotganda majburan dorilangan. 2021-yil 16-fevralda BBCning Panorama telekanali Latifani otasining buyrugʻi bilan Dubayda yashirincha hibsda boʻlgan videoxabarlari aks etgan hujjatli filmni efirga uzatdi.

Muhammad ot sporti bilan shugʻullanadi. Maktumlar oilasiga tegishli Godolphin otxonasining asoschisi va oltita davlatda faoliyat yurituvchi Darley zotli naslchilik korxonasining egasi.

2021-yil oktabr oyida Xalqaro tadqiqotchi jurnalistlar konsorsiumi (ICIJ) tomonidan olib borilgan tergov dunyo boʻylab 330 dan ortiq taniqli siyosatchilar va davlat amaldorlarining ofshor kompaniyalar bilan aloqalari borligini aniqladi. Ular orasida 35 nafar amaldagi va sobiq jahon yetakchilari bor edi. Sizdirilgan 11,9 million faylda Muhammad bin Rashid al Maktum ham oʻz boyligini boshqarish va kengaytirish uchun ofshor kompaniyalardan foydalanganini koʻrsatdi. Oʻz oldi-sotdisini amalga oshirish uchun Britaniya Virjiniya orollari va Bagama orollarida soliqlardan ozod etilgan uchta kompaniyani roʻyxatdan oʻtkazdi. Amirlikdagi Axiom Limited firmasi tomonidan roʻyxatga olingan uchta kompaniya – „Tandem Investco Limited“, „Tandem DirectorCo Limited BVI“ va „Allied International Investments Limited“ Bagama orollarida edi. Qisman Muhammadning asosiy aksiyalariga egalik qiluvchi Dubay xoldingiga tegishli boʻlgan Axiom Limited uchta kompaniyadan „asosiy biznesini kengaytirish“ uchun foydalangan.

## Manbalar
Jimmy Wales

**Jimmy Donal Wales** (), shuningdek **Jimbo** nomi bilan taniqli (7 avgust 1966-yil; Hantsvill, Alabama, AQSH) – amerikalik internet-tadbirkor, viki konsepsiyasi ideologi, Vikipediya asoschilaridan biri, Vikimedia Jamgʻarmasining raisi (2003—2006). 2011-yildan Vikimedia Jamgʻarmasining faxriy raisi, Vikipediya va boshqa viki-loyihalarni boshqaradigan tijorat tashkiloti boʻlmish Wikia shirkatining asoschisi.
Jimmy Wales Alabama shtatining Xantsvill shahrida tugʻilgan va u yerda universitetga tayyorgarlik koʻrish uchun Rendolf maktabida tahsil olgan. U mos ravishda Obern universiteti va Alabama universitetida moliya sohasida bakalavr va magistr darajalarini olgan. Aspiranturada Wales ikkita universitetda dars bergan; u moliya sohasida ishga kirish uchun PhD dissertatsiyasini tamomlashdan oldin ishdan boʻshagan va keyinchalik Chicago Options Associates ilmiy-tadqiqot direktori lavozimida ishlagan.
1996-yilda Wales va uning ikki sherigi oʻspirinlar uchun kontent taqdim etishi bilan mashhur. Bomis veb-portaliga asos soldi. Bomis entsiklopediyasi boshqalar ham tahrirlashi mumkin boʻlgan, tekin nupediya (2000–2003) entsiklopediyasini moliyalashtirishda asos boʻldi. 2001-yilning 15-yanvarida Larri Sanger va boshqalar bilan Wales tezda yoyilgan va mashhurlikka ega boʻlgan Wikipedia – ochiq kontentli entsiklopediyani ishga tushirdi. Uning ommaviy obroʻsi oshgani sayin, Wales uning promouteri va matbuot kotibiga aylandi. U vikipediyaning trixiy asoschisi sifatida eʼtirof etilgan boʻlsa-da, Jimmy bunga qarshi chiqib, oʻzini yagona asoschi deb eʼlon qildi.
Wales Vikipediyani boshqarishda yordam bergan xayriya tashkiloti – Vikimedia Jamgʻarmasi Vasiylik kengashida xizmat qiladi. Va ushbu kengash tomonidan tayinlangan „jamiyat asoschisi“ lavozimini egallab kelmoqda. Dunyoning eng yirik ensiklopediyasi Vikipediyani yaratishdagi xizmati uchun „Time“ jurnali uni 2006 yilda „Dunyoning 100 ta eng nufuzli odami“ qatoriga kiritdi.

## Hayoti
Jimmy Wales oʻzining birinchi turmush oʻrtogʻi Pamela Green bilan talabalik davrida tanishgan. U ushbu turmush oʻrtogʻi bilan 1994-yilda Chikagoga koʻchib oʻtgan, biroq keyinchalik ajrashgan.

Ikkinchi xotini – Christine Rohan Mitsubishida treyder sifatida faoliyat yuritgan. U bilan ham Wales ajrashgan. Ushbu nikohdan ularning bitta qizi bor.

Wales 2011-yildan Buyuk Britaniyada Kate Garvey bilan istiqomat qiladi. Garvey Buyuk Britaniyanign sobiq bosh vaziri Toni Blair qoʻli ostida referant-kotiba lavozimida ishlagan. 2012-yilning 6-oktabr kuni Wales va Garvey rasman oila qurishdi. Ularning bir qizi bor.

Wales oʻzini ateist deb hisoblaydi. Uning soʻzlariga koʻra, uning oʻz falsafasi uning ongida muqim joy egallagan va shuning uchun u oʻzini butunlay ateist deb hisoblaydi.

## Yana qarang

* Nupedia
Michele Ferrero

**Michele Ferrero** (, 1925-yil 26-aprel – 2015-yil 14-fevral) – italiyalik milliarder biznesmen edi. U shokolad ishlab chiqaruvchi Ferrero shirkatiga egalik qilgan. Yevropadagi ikkinchi yirik qandolatchilik kompaniyasi otasining kichik novvoyxonasi va kafesidan ishlab chiqqan. Uning birinchi katta muvaffaqiyati mashhur Nutellani tayyorlash uchun anʼanaviy gianduja pastasiga oʻsimlik yogʻini qoʻshish edi.

## Biografiyasi
Mishel Ferrero 1925-yil 26-aprelda Dogliani shahrida Ferrero kompaniyasiga asos solgan Pietro Ferrero va uning rafiqasi Piera Cillarioning oilasida tugʻilgan.

1949-yildan shirkatda ishlay boshladi.

2008-yil mart oyida Silvio Berlusconini ortda qoldirib, Italiyadagi eng boy odami boʻlgan edi. 2014-yil may oyida Bloomberg Billionaires Index Ferreroni dunyoning eng boy odamlari roʻyxatida 20-oʻringa qoʻydi.

Ferrero brendlari qatoriga Nutella, Mon Chéri, Kinder Chocolate, Ferrero Rocher, Tic tac va Kinder Eggs kiradi.

1997-yildan boshlab uning oʻgʻillari Giovanni Ferrero va Pietro Ferrero kompaniyani birgalikda boshqargan. Pietro 2011-yil 18-aprelda Janubiy Afrikada velosiped haydash paytida yurak xurujidan vafot etganidan soʻng, Giovanni yagona bosh direktor boʻldi.

Ferrero 1962-yilda Maria Franka Fissologa uylandi. Ular Giovanni Ferrero va kichik Pietro Ferrero ismli ikki oʻgʻil koʻrishdi.

U katolik edi. Har bir zavod va idoraga Madonna qoʻygan. Ferrero 2015-yilning 14-fevralida Monakoning Monte-Karlo shahridagi uyida 89 yoshda vafot etdi.

## Manbalar
Richard Nikolaus Coudenhove-Kalergi

**Richard Nikolaus Coudenhove-Kalergi** (1894, 16-noyabr – 1972, 27-iyul) avstriya davlat arbobi faylasuf va yozuvchisi, Pan-Yevropa Ittifoqi asoschisi.

Coudenhove-Kalergi 1894-yili Tokio (Yaponiya) shahrida tugʻilgan. Vena universiteti o'qiydi.

## Havolalar

* Paneuropaean Union  
* Айзпурвит, Катерина. Западная Чехия — колыбель Евросоюза
Varzob (tuman)

**Varzob tumani** (; ) — Tojikistondagi respublikaga boʻysunuvchi tumanlarning biridir. Maʼmuriy markazi — shahar tipidagi Varzob, Dushanbe shahridan 25&nbsp;km uzoqlikda joylashgan. 1939-yil 27-oktabrda tashkil topgan. Tuman aholisi 70,9 ming kishi. Maydoni 1 700&nbsp;km².

## Aholisi
2014-yilgi statistika boʻyicha tuman aholisi 70,9 ming kishini tashkil qildi. Oʻrtacha zichligi 1-km 2 41,7 kishidan toʻgʻri keladi. Tuman aholisining asosiy qismini tojiklar tashkil qiladi.

## Maʼmuriy boʻlinishi
Varzob tumanining rahbari — Hukumat raisi, Tojikiston Respublikasining Prezidenti tomonidan tayinlanadi.
Varzob tumanining bosh hukumati — Hukumat raisi.
Varzob tumanining qonun chiqaruvchi organi — Xalq deputatlar majlisi, xalq tomonidan 5 yilga saylanadi.

Varzob tumani 2 shahar tipidagi qishloq — Varzob va Takob — va 6 ta qishloqlardan iborat:

## Manbalar
Varzob (daryo)

**Varzob**, Dushanbadaryo — Tojikistonning gʻarbidagi daryo, Kofarnihon daryosining oʻng irmogʻi. Uzunligi 71&nbsp;km, havzasining mayd. 1740&nbsp;km². Hisor tizmasining jan. yon bagʻridagi (4000– 4800 m) doimiy qor va muzliklardan boshlanadi. Oʻrtacha yillik suv sarfi 54 m’/sek (Dushanba sh.). V. sersuv, maksimal suv sarfi aprel oylariga toʻgʻri keladi. V. yuqori qismda tor va chuqur vodiyda, serostona va juda nishab oʻzanda oqadi, sharsharalar bor. V.ning sugʻorish va energetikada ahamiyati katta. V.da GES kaskadlari ishlab turibdi. V. buyida Dushanba sh. joylashgan.

## Adabiyotlar
* OʻzME. Birinchi jild. Toshkent, 2000-yil
Mixail Proxorov

**Mixail Dmitrievich Proxorov** (3-may 1965-yil, Moskva) – Rossiyalik sobiq siyosatchi va tadbirkor, milliarder. Rossiya prezidentlik saylovi (2012) qatnashchisi. U saylovda 7.98 foiz ovoz olgan. Rossiyadagi „Oneksim“ bankining asoschisi va boshqaruvchisi (2012-yilgacha), 2008-2014-yillarda Rossiya biatlon uyushmasi raisi.

Sovet Ittifoqi parchalanganidan soʻng, Proxorov Rossiyaning ssudalarni xususiylashtirish dasturida bozor qiymatidan ancha past narxlarda Rossiya davlat metall aktivlarini oldi. Uning Norilsk Nikel kompaniyasi dunyodagi eng yirik nikel va palladiy ishlab chiqaruvchisi boʻldi. Rossiyadagi eng yirik oltin ishlab chiqaruvchi „Polyus Gold“ kompaniyasining sobiq raisi va Oneksim Groupning sobiq prezidenti. 2021-yil 1-dekabr holatiga koʻra Bloomberg Billionaires Index uning boyligini 14,0 milliard AQSh dollariga baholaydi va uni dunyodagi 148-eng badavlat kishilar roʻyxatiga kiritdi. Forbes jurnali esa uning boyligini 11,5 milliard dollar va 193-oʻrinni egalladi.

2011-yilda Proxorov 2012-yilgi Rossiya prezidentligi saylovlarida mustaqil nomzod sifatida qatnashdi. U umumiy ovozlarning 7,94 foizini toʻplab, ovoz berishda uchinchi boʻldi. 2012-yil iyun oyida „Grajdanskaya platforma“ (Fuqarolik platformasi) siyosiy partiyasini tashkil etishini eʼlon qildi.

## Manbalar

## Havolalar
* sayti 
* fondi
Nicholas Oppenheimer

**Nicholas F. Oppenheimer** (1945-yil 8-iyunda tugʻilgan) – janubiy afrikalik milliarder biznesmen. U ilgari De Beers olmos qazib oluvchi kompaniyasi va uning shoʻba korxonasi Diamond Trading Company raisi va Anglo American raisining sobiq oʻrinbosari boʻlgan. U Afrikadagi uchinchi eng boy odam.

Oppenxaymer Bridjit va Garri Oppenxaymerning oʻgʻli, anglo-amerikalik Ernest Oppenxaymerning nabirasi. U 1929-yildan De Beers shirkatini boshqargan. Uning otasi nemis yahudiylaridan edi. Oksforddagi Ludgrove maktabi, Harrou maktabi va Krist cherkovida tahsil olgan. Falsafa, siyosat va iqtisod fanlarini oʻqib, Oksfordda magistr darajasini olgan.

Oppenxaymer 1968-yilda „Anglo American“ shirkatiga kirdi. 1974-yilda direktor, 1983-yilda rais oʻrinbosari boʻldi. 2001-yilda isteʼfoga chiqdi. 2011-yilgacha ijrochi boʻlmagan direktor boʻlib qoldi.

1984-yilda oʻsha paytdagi Markaziy savdo tashkiloti (hozirgi Olmos savdo kompaniyasi) raisining oʻrinbosari, 1985-yilda „De Beers Consolidated Mines“ raisi oʻrinbosari etib tayinlangan. 1985-yilda Olmos savdo kompaniyasining raisi etib tayinlangan. 1998-yildan 2012-yilgacha De Beers guruhining raisi. Oilaviy ulush „Anglo American“ga sotilgandan keyin nafaqaga chiqdi.

## Manbalar

## Yana qarang
* Biography from De Beers 
* Oppenheimerʼs Waltham Place Gardens and Farm 
* Interview in ''The Guardian'', 2005 
* Profile in ''The Economist'', 2003
Lev Levayev

**Lev (Levi) Leviev** (1956-yil 30-iyulda tugʻilgan) – isroillik olmos magnati, investor va xayriyachi. Leviev Londonga koʻchib oʻtgan. Sharqiy Yevropa va Isroilda Chabad Lubavich ishlariga xayriya qilgan. Forbes maʼlumotlariga koʻra, 2018-yilda Levievning boyligi 1 milliard dollarga teng edi.

## Biografiyasi
Leviev 1956-yilda Oʻzbekiston SSRning Samarqand shahrida tugʻilgan. Uning ota-onasi Avner va Chana Levievlar Buxoro yahudiylari jamoasining taniqli vakillaridan boʻlishgan, Leviev esa pravoslav yahudiydir. U chobod harakati tarafdori, ammo buxorolik yahudiy sifatida Buxoro liturgiyasida tarbiyalangan. 1971-yilda oʻn besh yoshga toʻlganida oilasi Oʻzbekistondan Isroilga koʻchgan. Levievning Isroilga koʻchib ketishiga oʻsha vaqtda Toshkent shahar prokurori lavozimida ishlagan Burhon Usmonov (Alisher Usmonovning otasi) yordam bergan edi.

Isroilga koʻchib oʻtganidan koʻp oʻtmay, Leviev olmosni tozalash zavodida ishlay boshladi va olmos kesish jarayonining 11 bosqichini oʻrgandi. Isroil mudofaa kuchlarining aloqa boshqarmasida xizmat qildi. 1977-yilda oʻzining olmos parmalash zavodini yaratdi. 1980-yilda olmos sanoatidagi tanazzul tufayli kredit tanqisligidan aziyat chekkan 12 ta raqobatdosh zavodni sotib oldi. Qaynotasining yordamida rivojlantirdi. 1992-yilda Rossiyaga koʻchib oʻtdi va Rossiyaning eng qadimgi zargarlik fabrikasi, Moskvadagi Ruis Diamonds Ltd. va Moskva zargarlik fabrikasini ( sotib oldi. Qimmatbaho metallar va olmoslar bosh boshqarmasi (Glavalmazzoloto) vakili Valeriy Rudakov () va Yakutskalmaz trestining sobiq rahbari Levievning Ruis Diamondsga egalik qilishiga yordam berdi.

## Manbalar

## Havolalar
* Levaev, Levi. Statya v Lentapedii (polnaya versiya)
* Ofitsialniy sayt Glavnogo ravvinata Rossii
* SMI o Levaeve 
* Lev Levaev. Unikalniy primer postroeniya biznesa // Rossiyskiy Kto est kto, № 4 (61) 2007
Qobus bin Said

**Qobus ibn Said Al Said** () – 1970-yil 23-iyuldan vafotigacha Ummon sultoni boʻlgan. Al Said xonadoni asoschisining oʻn beshinchi avlodi. Yaqin Sharq va arab dunyosida eng uzoq vaqt (deyarli yarim asr) davomida hukmronlik qilgan.

Maskat va Ummon sultoni Said bin Taymurning yagona oʻgʻli. Angliyaning Suffolk shahrida taʼlim olgan. Sandhurst qirollik harbiy akademiyasini tugatgandan soʻng, qisqa muddat Britaniya armiyasida xizmat qildi. 1966-yilda Ummonga qaytib keldi. 1970-yilda Qobus Britaniya koʻmagida davlat toʻntarishi natijasida otasini agʻdarib, Ummon taxtiga oʻtirdi. Mamlakat nomi keyinchalik Ummon Sultonligi deb oʻzgartirildi.

Sulton sifatida Qobus modernizatsiya siyosatini amalga oshirdi va Ummonning xalqaro izolyatsiyasiga barham berdi. Uning hukmronligi davrida mamlakatda turmush darajasi va taraqqiyoti koʻtarildi, quldorlik bekor qilindi, Dufar qoʻzgʻoloni bostirildi va Ummon konstitutsiyasi eʼlon qilindi.

Sogʻligʻidan aziyat chekkan Qobus 2020-yilda vafot etdi. Uning farzandlari yoʻq edi, shuning uchun oʻlimidan keyin voris qoldirish boʻyicha toʻxtamga kelish uchun qirollik sudiga murojaat qildi. Ehtiyotkorlik uchun kelishuvga erishilmagan taqdirda, oʻzining vorisi nomi koʻrsatilgan xatni yashirdi. Uning oʻlimidan soʻng qirollik saroyi Qobusning maktubini koʻrib chiqdi va uning vorisi boʻlgan amakivachchasi Haysam bin Tariqni sulton deb eʼlon qildi.

## Manbalar
Larry Page

**Lawrence Edward Page** (, 1973-yil 26-martda tugʻilgan) – amerikalik biznesmen, kompyuter muhandisi va internet-tadbirkori, Sergey Brin bilan birga Google asoschisi.

1997-yildan 2001-yil avgustigacha va 2011-yilning aprelidan 2015-yilning iyuligacha Google kompaniyasining bosh ijrochi direktori boʻlgan. 2019-yil 4-dekabrgacha oʻzining hammuassisi Brin bilan birga kompaniyadagi barcha rahbarlik lavozimlarini egallagan. Alphabet boshqaruv kengashi aʼzosi va nazorat paketi egasi boʻlib qolgan.

2023-yil noyabrdagi Bloomberg milliarderlar indeksiga koʻra, Page 116 milliard dollarga teng boyligi bilan dunyodagi sakkizinchi eng boy odamdir. Shuningdek, Kitty Hawk va Opener uchar avtomobil startaplariga sarmoya kiritgan.

Page 2004-yilda Brin bilan birga „PageRank“ startapi uchun Markoni mukofotiga sazovor boʻlgan.

## Manbalar

## Havolalar
* Qisqa biografiyasi
* Forbes.com saytidagi sahifasi
Irina Sharipova

**Irina Sharipova** (1992-yil  7-fevralda Buxora viloyatida tug'ilgan) – Rossiyaning top-modeli. „Miss Tatariston“ 2010-yil, birinchi „Vitse-Miss Rossiya " 2010-yil, Rossiyaning „Dunyo goʻzali 2010“ tanlovida  ishtirok etgan.

## Biografiya
Irina Sharipova 1992-yilda Oʻzbekistonda tugʻilgan, otasi oʻzbek boʻlgan (Irina uni tanimaydi), onasi rus, ukrain va tatar millatlariga mansub. Onasi ham model boʻlgan, „Buxoro goʻzali“ (1989-yil) va „Oʻzbekiston vitse-missi“ (1990-yil) unvonlarini olgan. 7 yoshida Irina buvisi bilan Tataristonga koʻchib oʻtdi, u yerda oʻrta maktabni tugatdi va *Qozon texnologik universitetiga* dizaynerlik sohasi bo'yicha o'qishga kirdi. 2010-yilda u Tatariston goʻzali tanlovida qatnashish huquqiga ega boʻldi, keyinchalik u gʻolib chiqdi. Oʻsha yili u „Rossiya goʻzali“ tanloviga borib,vitse-miss boʻldi, tanlov tashkilotchilarining qaroriga koʻra, u Xitoyda boʻlib oʻtgan „Dunyo goʻzali-2010“ tanloviga Rossiya vakili sifatida yuborildi. Eng chiroyli top 25 ta model qatoriga kirdi.
Irina 2012-yilda xalqaro podiumda debyut qilgan, 2013-yilda u „*Marie Claire“* jurnalining muqovasida paydo boʻldi. 2014-yil sentabr oyida u Milanda moda haftaligida „Dolce & Gabbana“ koʻrgazmasini ochib berdi.

Turli vaqtlarda Irina Sharipova  shoularda qatnashgan: Akris, Billy Reid, Sedrik Charlier, Chanel, Dsquared2, Dolce & Gabbana, Ermanno Scervino, Giorgio Armani, Givenchy, Holmes & Yang, Jeremy Scott, Kenzo, Mara Hoffman, Mark Nicolasbs, Nina Ricci, Oskar de la Renta, Pamela Rolland, Filipp Pleyn, Rag & Bone, Ralf Lauren, Sonia Rykiel, TopShop, Tory Burch, Valentin Yudashkin, Versace, Vivienne Westwood va boshqalar.

2014-yilda u "Victoriaʼs Secret"ning yakuniy shousiga taklif qilindi.

## Manbalar

## Havolalar

* Moda modeli katalogidagi profil )
* models.com saytidagi profil )
* Dom modellaridagi profil (rus. )
* Irina bilan suhbat
Sevinch Moʻminova

**Sevinch Moʻminova Tolibovna** (30-iyun, 1982-yil) — oʻzbek qoʻshiqchisi va aktrisasi. Sevinch oʻzbek va ozarbayjon tillarida qoʻshiq kuylaydi. Sevinch Moʻminova bir nechta oʻzbek filmlarida rol oʻynagan.

## Hayoti
Sevinch Moʻminova 1982-yil 30-iyunda Fargʻona viloyati Oltiariq tumanida sanʼatkorlar oilasida dunyoga kelgan. 5-6 yoshidanoq Sevinch qoʻshiq kuylab hammani lol qoldirardi. Maktabni tugatgandan soʻng xonanda poytaxtimizdagi Mannon Uygʻur nomidagi Toshkent Davlat Madaniyat institutining rejissura fakultetini tamomladi. Onasi Ozarbayjonlik.

## Shaxsiy hayoti
Zulfiya nomidagi davlat mukofoti bilan taqdirlangan. U 2010-yili Sharof Muqimov bilan turmush qurdi.  Leyla ismli qizi bor. Juftlik ajrashgan. 

Sharof Muqimov uylangan, bir o‘g‘li bor.

## Eng mashhur qo‘shiqlari
Quyida Sevinch Mo‘minovaning eng mashhur qo‘shiqlaridan ba'zilari keltirilgan:

* "Ko‘ylagim"
* "Va’da berma"
* "Olib ket"
* "Yolg‘onchi yor"
* "Bolajonim"
* "Oshiqam"
* "Baxtim"
* "Qo‘rqma qalbim"
* "Zolim"
* "Ne bo‘ldi"

## Ijodi
### Musiqasi
Sevinch Muqimova "Toʻlin oy" deb nomlangan ilk qoʻshigʻini "Navroʻz" bayramida kuylaydi. Xonanda ijod davomida 6 ta albom yaratdi. Bular: "Toʻlin oy", "Sogʻindim", "Yuragim nolasi", "Yagonam", "Olib ket", "Sevasan meni" albomlaridir. Sevinch tez orada nafaqat Oʻzbekiston xududida, balki AQSh, Rossiya, Turkiya, Turkmaniston, Ozarbayjon, Afgʻoniston, Qirgʻiziston davlatlarida ham mashhurlikni qoʻlga kiritdi.

## Diskografiyasi
### Kliplari

## Filmografiyasi
### Aktrisa

## Manbalar

## Havolalar
* Fan page of Sevinch Muminova in Facebook
* Sevinc Muminova IMDb.com da
Suncorp stadioni

**Suncorp stadioni** Avstraliyaning Brisben shahrida joylashgan, yana bir nomi **Lang Park** boʻlib Brisben shahridagi stadion joylashgan hududning nomi berilgan, undan tashqari, AFC musobaqalari va homiylik sabablari tufayli **Brisbane stadioni** (sobiq nomi Suncorp-Metway) deb ham ataladi.

Zamonaviy shart sharoitlarga ega boʻlgan ushbu stadion tomoshabinlar oʻtiradigan 3ta qavatdan iborat, shakli toʻrtburchak va sigʻimi 52,500 kishiga moʻljallangan. Stadion regbi va futbol oʻyinlarini oʻtkazish uchun moʻljallangan. Suncrop stadioni 1914-yili eski qabristonning oʻrnida bunyod etilgan, dastlab undan turli sport oʻyinlarini oʻtkazgan jumladan, vilosiped, yengil atletika, futbol va boshqalar. Maydon ilk bora 1957-yili regbi ligasi tomonidan arendaga olingan va Queenslanddagi ushbu sport turining uyi boʻlib qoldi. Stadion Queenslandning regbi va futbol klublarining uy stadioni hamdir,  Queensland Reds regbi klubi Brisbane Roar futbol klubi uy uchrashuvlarini ushbu stadionda oʻtkazadi hamda,  Wallabieslar va Soccerooslar baʼzi uchrashuvlarini ham ushbu stadionda oʻtkazadi. 2008-yilgi regbi boʻyicha jahon chempionatiga mezbonlik qilgan.

## Tarixi
Suncorp stadioni maydoni aslida Toowong qabristonining joyi boʻlgan, 1875-yilgacha Brisbendagi asosiy qabriston edi. 1911-yilga kelib oʻsha hududda aholi soni shiddat bilan oʻsdi va oʻsha yili Paddington Cemeteries Act oʻsha hududni rivojlantirish va dam olish maskanlarini qurishni yoʻlga qoʻydi. 1914-yilda maydon atrofi oʻraldi va  John Dunmore Lang nomiga Lang Park deb atala boshlandi.

1920-yillarda Queensland Xavaskor Ateletika Assotsiatsiyasi (QAAA) tomonidan ijaraga olinadi. 1935-yilda Queensland Futbol Ittifoqi (QSB) QAAAning sub-ijarachisiga aylanadi va Brisben futbolining uyiga aylanadi.  Latrobe futbol klubi QSBning sub-ijarachisiga aylanadi va maydondan uy stadioni vazifasida foydalanadi.

## AFC Osiyo kubogi 2015


## Manbalar

## Havolalar
* Suncorp Stadium – Rasmiy sayti
Nyukasl xalqaro sportlar markazi

**Hunter stadioni** Avstraliyaning Nyukasl shahrida joylashgan koʻp maqsadli stadiondir. Stadion  Newcastle Knights regbi klubi va  Newcastle Jets FC futbol klublarining uy stadioni hisoblanadi. Stadionga Yangi Janubiy Uels (New South Wales) hukumati egalik qiladi, hamda, Hunter viloyati sport markazlari organi (Hunter Region Sporting Venues Authority) tomonidan boshqariladi. Homiylik maqsadlari tufayli stadion ilgari **Marathon stadioni**, **EnergyAustralia stadioni** va **Ausgrid stadioni** deb nomlangan. AFC musobaqalarini oʻtkazib boshlagandan keyin, sponsorlik maqsadlar tufayli, Nyukasl xalqaro sportlar markazi, shuningdek, **Nyukasl stadioni** (*Newcastle Stadium*) deb ham nomlana boshlandi.

## Tarixi
Stadion qurilishi 1967-yilning 1-dekabrida boshlangan va 1970-yilning 10-aprelida qirolicha Elizaveta II tomonidan ochilgan. Stadion aslida Xalqaro sportlar markazi deb nomlangan va hozir ham Xalqaro sportlar markazi kompleksining bir qismidir. Stadion chim yuzasi oval shaklda boʻlgan edi, futbol, regbi va kriket sport turlarini oʻtkazish uchun moʻljallangan. 

The Knights regbi klubi stadionni 1986-yili ijaraga oladi va stadion yuzini oval shakldan toʻrtburchak shaklga oʻzgartiradi. 1988-yildagi Great Britain Lions regbi turniri davomida klub oʻsha mavsumda ilk bora maydondan uy stadioni vazifasida foydalanadi.

1992-yili mahalliy shina magazini Marathon Tyres homiy boʻlganligi sababli, stadionning nomini oʻzgartirish huquqiga ega boʻladi va stadion *Marathon stadioni* deb qayta nomlanadi. 2001-yilning oxirlariga kelib, energiya yetkazib beruvchi EnergyAustralia kompaniyasi homiy boʻlganligi sababli stadionga  *EnergyAustralia stadioni*  deb nom beriladi. EnergyAustralia kompaniyasining nomi Ausgridga oʻzgargandan keyin 2011-yili stadion nomi *Ausgrid stadioni*ga oʻzgartiriladi.

Stadion qayta qurilishidan oldin uning hajmi 28,000 shuningdek asosiy sektorda 5000ta oʻrin boʻlgan. 1995-yili iyul oyida boʻlib oʻtgan The Knights regbi klubi va Manly-Warringah Sea Eagles regbi klublari oʻrtasidagi uchrashuvida, staion tarixida rekord darajada eng koʻp 32,642 tomoshabin kirishgan. Keyinchalik, stadionda tomoshabinlarning havfsizligi uchun, uning hajmi qisqartirilgan.

Australian Broadcasting Corporation kompaniyasi, FIFA va Osiyo Futbol Konfederatsiyasi stadionning avvalgi nomi (Nyukasl xalqaro sportlar markazi *Newcastle International Sports Centre*) berilishini soʻragan va homiy kompaniyalar stadion nomini oʻzgartirib reklama qilmasliklarini taʼkidlab oʻtishgan.

## AFC Osiyo kubogi 2015


## Manbalar

## Havolalar
*Rasmiy sayt
*EnergyAustralia stadioni sahifasi (newcastleknights.com.au)da
Kanberra stadioni

**Kanberra stadioni** (ing: *Canberra Stadium*) Avstraliya poytaxti Kanberrada joylashgan koʻp maqsadli stadiondir, stadion shuningdek, homiylik sabablar tufayli GIO stadion Kanberra (ing: *GIO Stadium Canberra*) ham deb ataladi. Stadionda regbi, futbol musobaqalari oʻtkaziladi.

## Tarixi
Stadion 1977-yilda Tinch okeani davlatlari oʻrtasidagi konferentsiya oʻyinlari uchun qurilgan, shuningdek, ushbu stadion yengil atletika sport turi boʻyicha oʻtkazilgan 4-jahon chempionatiga ham mezbonlik qilgan. 1980-yillarning oxirlariga kelib stadiondagi yugurish yoʻlagi olib tashlandi. Yugurish yoʻlaklarining koʻchirilishining asosiy sababi, Avstraliya futboli musobaqalari oʻtkaziladigan boʻldi. stadiondan 2000-yilda Sidneyda boʻlib oʻtgan olimpiya oʻyinlari musobaqalarida ham foydalanilgan. Stadion oʻrtasiga kriket chimi yotqizilib kriket musobaqalari ham oʻtkazilib turilgan.

## Egalik
Stadion ayni damda Avstraliya Sportlar Komissiyasi orqali Avstraliya hukumati egalik qiladi va Avstraliya Poytaxt Territoriyasi Hukumati tomonidan ijaraga beriladi. 2010-yilda ijara muddati tugaganligi tufayli hozirda Avstraliya Poytaxt Territoriyasi Hukumati stadionga yangi ega qidiradi.

## Oʻrindiqlar va stadion sigʻimi
Stadionning nominal hajmi 25,011 kishiga moʻljallangan, eng koʻp tomoshabin 2004-yildagi regbi oʻyicha Super 12 finalida kirgan, oʻshanda 28,753 tomoshabin stadionga tashrif buyurgan edi.
### Tomoshabinlar rekord soni
**Regbi ittifoqi**
* 28,753 – Super 12 Final 2014, ACT Brumbies va Canterbury Crusaders
**Regbi ligasi**
* 26,476 – NRL mavsumi 2010 yarim fianli, Canberra Raiders – Wests Tigers
* 25,628 – Anzac Test 2013, Avstraliya va Yangi Zelandiya
* 25,253 – NSWRL mavsumi 1994, Canberra Raiders va Western Suburbs Magpies
**Futbol**
* 24,800 – 2000-yilgi Olimpiya futboli,  – 
* 24,800 – 2000-yilgi Olimpiya futboli,  –  
* 20,032 – Osiyo kubogi sarlash bosqichi,  vs 
**Avstraliya futboli**
* 11,282 – AFL mavsumi 1995, AFL Fit va AFL WCE

## AFC Osiyo kubogi 2015


## Manbalar

## Havolalar
* Rasmiy sayt
Yevrosiyo iqtisodiy ittifoqi

**Yevroosiyo Iqtisodiy Ittifoqi** (**YOII**) — 29-may 2014-yilda tashkil etilgan iqtisodiy ittifoq. Ushbi ittifoqga Rossiya, Belarus, Qozogʻiston, Qirgʻiziston va Armaniston davlatlari kiradi. Yevroosiyo Iqtisodiy Ittifoqi aʼzo davlatlarning bir-biri bilan xalqaro va oʻzaro birlikni kuchaytirishni oʻz ichiga oladi.

Oʻzbekiston Iqtisodiy ittifoqqa qoʻshilishda ikkilanmoqda, Oʻzbekiston amaldorlari integratsiya istiqboliga qarshi daʼvolar bildirmoqdalar. Mamlakat bugungi kunga qadar iqtisodiy va siyosiy integratsiyani amalga oshirmaslikni afzal koʻrmoqda. Rossiya amaldorlari ushbu mamlakat bilan integratsiyalashuv sust boʻlishini taʼkidladilar va tahlilchilar Rossiyaning taʼsiri hamda Qirgʻiziston va Tojikistonda savdo-sotiqning kuchayishi bilan Oʻzbekistonning kelajakda qoʻshilishi mumkinligini aytmoqdalar. Rossiya integratsiyalashuv jarayonini davlatning $865 million miqdoridagi qarzini oʻchirib yuborishini eʼlon qilganida boshlagan. Oʻzbekiston MDHning erkin savdo hududiga 2014-yilda qoʻshilgan boʻlib, mamlakat YOIIga aʼzo davlatlar bilan erkin savdo qiladi. Ayrim manbalarga koʻra, Oʻzbekiston YOIIga toʻlaqonli aʼzo boʻlib kirmoqchi emas. Chunki, Oʻzbekistonning amaliy betarafligi mamlakat qonunchiligida mustahkamlanib qoʻyilgan.

## Aʼzo davlatlar

Moldova 2017-yilning aprelida kuzatuvchi maqomini oldi.

Oʻzbekiston va Kuba 2020-yilning 11-dekabrida kuzatuvchi maqomiga ega boʻlishdi. 2021-yil dekabrda boʻlib oʻtadigan prezidentlik saylovlaridan soʻng, Oʻzbekiston 2022—2023-yilga qadar toʻlaqonli aʼzo boʻlishi kutilgan edi.

## Yana qarang
* Yevroosiyo iqtisodiy hamjamiyati
* NATO
* Yevropa Ittifoqi
* Sovet Ittifoqi

## Manbalar

## Havolalar
* Yevrosiyo iqtisodiy ittifoqi (YOII)
* Eurasian Economic Commission (EEC)
* Legal portal of the Eurasian Economic Union (EAEU)
* Belarus parlamenti Yevroosiyo iqtisodiy ittifoqi toʻgʻrisidagi shartnomani ratifikatsiya qildi 
* Yevroosiyo iqtisodiy ittifoqi 2015-yildan oʻz ishini boshlaydi 
* Yevroosiyo iqtisodiy ittifoqini tashkil etish haqidagi shartoma imzolandi
Iroda Toʻlaganova

**Iroda Toʻlaganova** (1982-yil 7-yanvarda tugʻilgan) — oʻzbek professional tennischisi. Oʻzbekiston Respublikasida xizmat koʻrsatgan sportchi (2000), „Oʻzbekiston iftixori“ (2001). Tennis boʻyicha Oʻzbekiston terma jamoasi aʼzosi. Butunjahon oʻsmirlar oʻyinlari bronza medali sovrindori (1998, Moskva), qizlar oʻrtasida Osiyo (1999, Fukuoka), „Uimbldon“ chempionatlari (1999, London) va AQSH ochiq chempionati (1999, Nyu-York) gʻolibi. 1998-yildan professional tennischi, WTA tasnifiga kiruvchi 3 ta musobaqada gʻolib boʻlgan (2000, Toshkent; 2001, Vena; 2001, Nokke-Xeyt). Osiyo oʻyinlari gʻolibi (2002, Pusan). „Shuhrat“ medali bilan mukofotlangan (1998). 2010-yildan Oʻzbekiston tennis federatsiyasi vitse-prezidenti, 2020-yildan shuningdek, Osiyo tennis federatsiyasi vitse-prezidenti.

## Manbalar
Dan Castellaneta

**Daniel Louis Castellaneta** (1957-yil 29-oktyabr) – amerikalik aktyor, komik va musiqachi.

## Hayoti
Daniel Louis Castellaneta 1957-yil 29-oktyabrda tugʻilgan.

## Filmografiyasi

## Manbalar


## Havolalar

*
Mike Myers

**Michael Jonathan** „**Mike**“ **Myers** (; 1963-yilda tugʻilgan) amerika va kanadalik aktyor, komediyachi va musiqachidir.
## Manbalar
"Weird Al" Yankovic

**Alfred Matthew Yankovic** (1959-yil 23-oktabrda tugʻilgan) — amerikalik aktyor, qiziiqchi va musiqachi.
## Diskografiyasi
* *"Weird Al" Yankovic* (1983)
* *"Weird Al" Yankovic in 3-D* (1984)
* *Dare to Be Stupid*	(1985)
* *Polka Party!* (1986)
* *Even Worse* (1988)
* *UHF — Original Motion Picture Soundtrack and Other Stuff* (1989)
* *Off the Deep End* (1992)
* *Alapalooza* (1993)
* *Bad Hair Day* (1996)
* *Running with Scissors* (1999)
* *Poodle Hat* (2003)
* *Straight Outta Lynwood* (2006)
* *Alpocalypse* (2011)
* *Mandatory Fun* (2014)
## Manbalar

## Havolalar
*
Timur Qulibayev

**Timur Asqaruli Kulibay** (, 1966-yil 10-sentabrda tugʻilgan) – qozoq biznes oligarxi va Qozogʻistonning sobiq prezidenti Nursulton Nazarboyevning kuyovi.

Kulibayev Qozogʻiston tabiiy resurslarini boshqaradigan va mamlakatning uglevodorod sanoatiga katta taʼsir koʻrsatadigan muhim davlat korxonalarida bir qancha lavozimlarda ishlagan. „Samruk-Kazina“ (Qozogʻiston suveren jamgʻarmasi) sobiq rahbari va 2011-2022-yillarda „Gazprom“ kompaniyasi direktorlar kengashi aʼzosi. 2020-yilda Financial Times Kuliboyev Qozogʻiston davlati quvur qurilishi boʻyicha tuzgan shartnomalardan kamida oʻn million dollarni oʻtkazib yuborish sxemalarida ishtirok etgani haqida xabar berdi.

3.7 milliard dollarlik boyligi bilan mamlakatning eng boy odamlaridan biri. The Daily Telegraph iddaosicha, mamlakatdagi eng qudratli shaxslardan biridir.

## Biografiyasi
Kuliboyev 1966-yil 10-sentyabrda Qozogʻiston SSR Olmaota shahrida tugʻilgan. 1988-yilda Lomonosov nomidagi Moskva davlat universitetining „Xalq xoʻjaligini rejalashtirish“ fakultetini tamomlagan.

1988-1992-yillarda Qozogʻiston SSR Reja va meʼyoriy standartlar ilmiy-tadqiqot iqtisod instituti kichik ilmiy xodimi, 1992-yilda Qozogʻiston Sovet Sotsialistik Respublikasi Davlat rejalashtirish qoʻmitasining ilmiy-konsultativ markazi direktori boʻlgan.

Kulibayevning Rossiyaning eng yirik energetika kompaniyasi direktorlar kengashiga tayinlanishi Qozogʻiston va Rossiya Federatsiyasi oʻrtasidagi iqtisodiy hamkorlikning alohida ahamiyatini eʼtirof etilganidan dalolat beradi.

2011-yil 26-dekabrda Kulibayev „Samruk-Kazina“ boshqaruvi raisi lavozimini tark etdi.

Kulibayev 2011-yilda „Gazprom“ boshqaruvi tarkibiga kirdi. 2022-yil mart oyida „Gazprom“ direktorlar kengashidan isteʼfoga chiqdi.

2022-yilgi Qozogʻistondagi tartibsizliklar tufayliHalyk Bankning London fond birjasidagi aksiyalari 16 foizga tushib ketganidan keyin, Kulibayev va uning rafiqasi Dinara 200 million dollar yoʻqotgan.

2008-yil iyun oyidan Butunjahon neft kengashining Qozogʻiston milliy qoʻmitasi raisi.

## Shaxsiy hayoti
Kuliboyev Qozogʻistonning uzoq yillik prezidenti Nursulton Nazarboyevning qizi, Vladimir Putinga juda yaqin boʻlgan Dinara Nazarboyevaga uylangan. Uch farzandi bor. Kulibayevning Goga Ashkenazi ismli farzandi ham bor.

Kulibayev golfning ishqibozi. Qozogʻiston boks federatsiyasi prezidenti.

## Manbalar

## Havolalar
* biografia.kz 
* exclusive.kz
* Timur Askarovich Kulibaev 
* Facebook: Timur Askarovich Kulibaev
Michael Bloomberg

**Maykl Rubens Bloomberg** (1942-yil 14-fevralda tugʻilgan) – amerikalik biznesmen, siyosatchi, xayriyachi va yozuvchi. Bloomberg LP kompaniyasining egasi va hammuassisi boʻlib, 2014-yildan 2023-yilgacha uning bosh direktori boʻlgan. 2002-yildan 2013-yilgacha uch muddat Nyu-York shahri meri boʻlib ishlagan va 2020-yilda Demokratik partiyadan AQSh prezidentligiga nomzod boʻlgan. 2022-yil iyun oyidan buyon AQSh Mudofaa vazirligiga sunʼiy intellekt, dasturiy taʼminot, maʼlumotlar va raqamli modernizatsiya boʻyicha tavsiyalar beruvchi mustaqil maslahat kengashi – Mudofaa innovatsiyalari kengashi raisi boʻlib ishlaydi.

Bloomberg Massachusets shtatining Medford shahrida oʻsgan. Jons Xopkins universiteti va Garvard biznes maktabini tamomlagan. Oʻz faoliyatini 1981-yilda oʻz kompaniyasini tashkil etishdan oldin Salomon Brothers qimmatli qogʻozlar brokerlik firmasida boshlagan. Bloomberg LP kompaniyasi oʻzining Bloomberg terminali bilan mashhur boʻlgan moliyaviy axborot, dasturiy taʼminot va media shirkatidir. Bloomberg keyingi yigirma yilni uning raisi va bosh direktori sifatida oʻtkazdi. 2023-yil aprel holatiga koʻra *[[Forbes]]* uni 94,5 milliard AQSh dollari miqdoridagi boyligi bilan dunyoning yettinchi eng boy odami deb topdi. Bloomberg The Giving Pledge imzolanganidan beri xayriya maqsadlarida 8,2 milliard dollar berdi.

Bloomberg 2001-yilda Nyu-York shahrining meri etib saylangan. U 2005 va 2009-yillardagi qayta saylovlarda gʻalaba qozonib, ketma-ket uch muddat bu lavozimni egalladi. Ijtimoiy liberal va fiskal jihatdan moʻtadil siyosat olib borgan Bloomberg texnokratik boshqaruv uslubini ishlab chiqdi.

Nyu-York meri sifatida Bloomberg davlat maktablarini ochdi, shahar infratuzilmasini qayta qurdi va ichki nazorat, sogʻliqni saqlash tashabbuslari, atrof-muhitni muhofaza qilishni qoʻllab-quvvatladi. 11-sentyabr hujumlaridan keyin yirik savdo va turar-joy qurilishini osonlashtirgan qayta rejalashtirishga rahbarlik qildi. Bloomberg Nyu-York meri sifatidagi uch muddat davomida siyosat, biznes sektori va madaniyatiga katta taʼsir koʻrsatgan deb hisoblanadi.

2014-yil oxiriga kelib Bloomberg LP bosh direktori lavozimini qayta egalladi. 2019-yil noyabr oyida Bloomberg 2020-yilgi saylovlarda Demokratik partiyadan AQSh prezidentligiga nomzod boʻlish uchun oʻz kampaniyasini rasman boshladi. Bloomberg oʻz nomzodi uchun 935 million dollar sarfladi, bu esa AQSh tarixidagi eng qimmat prezidentlik kampaniyasi edi.

## Manbalar

## Havolalar
* Mike Bloomberg for NYC webpage
* The 400 Richest Americans: #8 Michael Bloomberg – Forbes.com
* Maykl Blumberg: istoriya mera i milliardera 
* Informatsiya iz otkritix istochnikov pro Maykla Blumberga
Abdulloh ibn Abdulaziz as-Saud

**Abdulloh ibn Abdulaziz Al Saud** (, Najdiy arabcha talaffuzi: [ ʢæbˈdɑɫ.ɫɐ ben ˈʢæbdæl ʢæˈziːz ʔæːl sæˈʢuːd ]; 1924-yil 1-avgust – 2015-yil 23-yanvar) – 2005-yil 1-avgustdan 2015-yilda vafot etgunigacha Saudiya Arabistoni qiroli va Bosh vaziri boʻlgan. Taʼkidlanishicha, 1982-yil 13-iyundan beri Saudiya Arabistoni valiahd shahzodasi edi. Saudiya Arabistoni asoschisi qirol Abdulazizning oʻninchi oʻgʻli edi.

Abdulloh qirol Abdulaziz va Fahda binti Asi al-Shuraimning oʻgʻli edi. Uning onasi al-Saud sulolasining tarixiy raqiblari – al-Rashidlar sulolasining aʼzosi edi. Abdulloh hayoti davomida muhim siyosiy lavozimlarni egallagan. 1961-yilda Makka shahar rahbari boʻldi. Keyingi yili Saudiya Arabistoni Milliy gvardiyasi qoʻmondoni etib tayinlandi, u qirol boʻlganida ham bu lavozimni oʻzida saqlab qoldi. Mudofaa vaziri oʻrinbosari boʻlib ham ishlagan va 1982-yilda oʻgay akasi Fahd taxtga oʻtirganida valiahd shahzoda etib tayinlangan. 1995-yilda qirol Fahd insultga uchraganidan soʻng, Abdulloh Saudiya Arabistonining amaldagi hukmdori boʻldi. Oradan oʻn yil oʻtib taxtga oʻtirdi.

Abdulloh oʻz hukmronligi davrida AQSh va Buyuk Britaniya bilan yaqin aloqada boʻlgan va har ikki davlatdan milliardlab dollarlik harbiy texnikalarini xarid qilgan. Ayollarga shahar kengashlariga ovoz berish va Olimpiada oʻyinlarida qatnashish huquqini berdi. Arab bahori paytida qirollikda norozilik toʻlqinlari boʻlgan paytida Abdulloh status-kvoni saqlab qoldi. BBC agentligining 2013-yilgi hisobotiga koʻra, Saudiya Arabistoni ikki davlat oʻrtasidagi yaqin aloqalar tufayli Abdulloh Pokistondan oʻz xohishiga koʻra yadro qurolini olishi mumkin edi. Abdulloh Pokiston bilan uzoq yillik munosabatlarga ega edi. General Pervez Musharraf 1999-yilda Pokistondagi davlat toʻntarishi natijasida hokimiyatdan agʻdarilganidan soʻng, Saudiya Arabistonidan siyosiy boshpana soʻragan. Abdulloh bu maslada yordam bergan.

Abdulloh Fahdning ukalaridan biri edi. 2005-yilda qirol boʻlgach, Abdulloh oʻgay ukasi Sulton bin Abdulazizni valiahd shahzoda etib tayinladi. Sulton 2011-yilda vafot etgach, Sultonning ukasi Naif taxt vorisi etib tayinlangan, ammo keyingi yili Naifning oʻzi vafot etgan. Keyin Abdulloh Salmon ibn Abdulazizni valiahd shahzoda etib tayinladi. Turli maʼlumotlarga koʻra, Abdulloh 30 marta uylangan va 35 dan ortiq farzand koʻrgan. Dunyodagi eng boy qirollardan biri edi. 2015-yilda 90 yoshida vafot etgach, uning oʻrniga oʻgay ukasi Salmon keldi.

## Manbalar
Sulaymon II

·
**Sulaymon II** (, *Sulaymon-i <u>s</u> ani*; 1642-yil 15-aprel – 1691-yil 22-iyun) – 1687-yildan 1691-yilgacha Usmonli imperiyasining sultoni.

Qurolli qoʻzgʻolon bilan taxtga olib kelingan Sulaymon va uning sadr-vaziri Fozil Mustafo posho Muqaddas Liga urushining toʻlqinini muvaffaqiyatli oʻzgartira oldi, 1690-yilda Belgradni qayta bosib oldi, muhim moliyaviy va harbiy islohotlarni amalga oshirdi.

Sulaymon II 1642-yil 15-aprelda Konstantinopoldagi Toʻpkapi saroyida tugʻilgan. Sulton Ibrohim va asli Katarina ismli Soliha Dilashub Sultonning oʻgʻli. Sulaymon 1642-yil 2-yanvarda tugʻilgan oʻgay ukasi Mehmed IVdan atigi 3 oy kichik edi. 1648-yilda otasi taxtga chiqarilgan va qatl etilgandan soʻng, Sulaymonning oʻgay ukasi Mehmed taxtga oʻtirdi. 1649-yil 21-oktyabrda Sulaymon akalari Mehmed va Ahmad bilan birga sunnat qilindi.

1651-yilda Sulaymon Toʻpkapi saroyidagi hashamatli qamoqxona boʻlgan Kafesga qamaldi. Bu qoʻzgʻolonni oldini olish uchun qilingan. U 1687-yilda taxtga oʻtirguncha 36 yil qolgandi.

1687-yilda ikkinchi Mohach jangida Usmonlilar katta magʻlubiyatga uchradi. 1688-yilda Sulaymon II zudlik bilan Moʻgʻul imperatori Avrangzebdan Usmonli-Gabsburg urushi paytida tez sur’atlar bilan oldinga siljib borayotgan avstriyaliklarga qarshi yordam soʻradi, ammo Aurangzeb Sulaymonning iltimosini eʼtiborsiz qoldirgan.

Sulaymon II 1689-yilda Koʻprülü Fazil Mustafo poshoni oʻzining vaziri etib tayinladi. 1690-yilda Belgrad qayta bosib olindi. Keyinchalik, ular boshqa Yevropa kuchlari bilan ittifoqqa qoʻshilishganda, Rossiya imperiyasi tahdidi yana kuchaydi, Usmonlilar esa bir necha rus bosqinlaridan oʻzlarini himoya qilishga majbur boʻlgan Qrim vassallarining yordamini yoʻqotdilar. Koprülü boshchiligida Usmonlilar Avstriyaning Serbiyaga yurishini toʻxtatib, Makedoniya va Bolgariyada qoʻzgʻolonni bostirib, Slankamen jangida Avstriya qoʻshinlari tomonidan Köprülü oʻldirildi.

Sulaymon oltita kanizakni qonuniy xotini darajasiga koʻtardi. Muazzez Sultonga tegishli turli xil taqinchoqlar va qimmatbaho buyumlarni berdi. Bu sovgʻalar Sulaymon II taxtiga Muazzezning oʻgʻli Ahmad II oʻtirganida qaytarilgan.

Sulaymon komaga tushib qolgan va 1691-yil 8-iyunda Edirnega olib kelingan. 1691-yil 22-iyunda vafot etdi va jasadi Istanbuldagi Sulaymoniya masjididagi Kanuniy Sulaymon qabriga dafn qilindi. Uning oʻrniga akasi Ahmad sulton boʻldi.

## Manbalar
Qovoq (teri)

**Qovoq** — umurtqalilar oilasining koʻzlari atrofidagi teri qoplamasi. Qovoq koʻzni turli tashqi zararlardan himoyalaydi, koʻz soqqasini suyuqlik (koʻz yoshi) bilan qoplab turishda yordam berib, uni toza tutishda muhim rol oʻynaydi. Sutemizuvchilarning qovoqlari chetida koʻpincha kipriklar oʻsgan boʻladi.

## Manbalar
AFC Osiyo kubogi 2015 B guruhi

**B guruhi** AFC Osiyo kubogi 2015 musobaqasida ishtirok etayotgan 4ta guruhning biridir. Guruhning 1-tur uchrashuvlari 10-yanvar kuni, 2-tur 14-yanvarda va 3-tur uchrashuvlari 18-yanvarda boʻlib oʻtadi. Barcha guruh oʻyinlari Avstraliya maydonlarida boʻlib oʻtadi. Guruh aʼzolari , ,  va  terma jamoalari.

## Jamoalar

;Ilovalar

## Jadval

Chorak finalda:
*Xitoy  (A guruhi 2-oʻrini) bilan oʻynaydi.
*Oʻzbekiston  (A guruhi 1-oʻrini) bilan oʻynaydi.

## Oʻyinlar
### Oʻzbekiston - Shimoliy Koreya

### Saudiya Arabistoni - Xitoy

### Shimoliy Koreya - Saudiya Arabistoni

### Xitoy - Oʻzbekiston

### Oʻzbekiston - Saudiya Arabistoni

### Xitoy - Shimoliy Koreya

## Manbalar

## Havolalar
* (Rasmiy veb-sayt) 
*AFC Asian Cup, the-AFC.com
Hot-dog

**Hot dog** ( — soʻzma-soʻz tarjimasi „*issiq it*“) — maxsus yumshoq non orasiga kolbasa, yoki sosiska qoʻyilgan, qaylali (koʻpincha ketchup), tezpishar taom turi. Shuningdek hot-dogga pishloq, qovurilgan goʻsht, koʻkatlar qoʻshilishi mumkin. Ushbu taomning juda koʻp turlari mavjud. Odatda hot-dog yeyayotgan kishi hech qanday idish ishlatmaydi.

## Tarixi
XIX asr oxirida yashagan frankfurtlik qassob „Dachshund kolbasasi“ nomli kolbasa tayyorlagan boʻlib, „Dachshund“ soʻzi nemischadan tarjima qilinganda it zoti hisoblanadigan „taksa“ maʼnosini bildiradi. Nemis emigranti AQShga ushbu kolbasa turini oʻzi bilan olib borgan. 1871-yildan boshlab, u non boʻlaklariga oʻralgan kolbasa sota boshlagan. Bir yilning oʻzida 3684 dona shunday kolbasa mahsulotini sotishga ulgurgan. Ushbu mahsulot oddiy xalq orasida mashhur boʻlib ketgan.
1901 — yildan esa boshqa sotuvchilar oddiy non oʻrniga uzunchoq shakldagi yumshoq nonga oʻrab sota boshlashgan. Nemischa „Dachshund“ soʻzini AQShlik reklama xodimi Dargan „hot-dog“ga oʻzgartirgach va keng ommaga taqdim etgan.
1987-yilda Frankfurtda hot-dogning 100 yilligi nishonlangan.

## Qiziqarli faktlar
* 18-iyul kuni AQShda 1957-yildan buyon rasmiy „Hot-dog kuni“ bayrami oʻtkaziladi.
* Har bir AQSh fuqarosi yiliga oʻrtacha 60 dona hot-dog tanovul qiladi.

## Manbalar
Kiprik

**Kiprik** — sutemizuvchilar ko'zlarining ustki qismini toʻsib turuvchi uzun tuklar. Odamning kiprik ranglari ulardagi pigmentlariga, qalinligi irqiga bogʻliq boʻladi. Odamning kipriklari oʻrtacha 90 kun „yashaydi“.
Kiprikning asosiy vazifasi koʻzni chang-gʻubor zarralari va mayda hasharotlardan saqlashdan iborat.

## Manbalar
AFC Osiyo kubogi 2015 A guruhi

**A guruhi** AFC Osiyo kubogi 2015 musobaqasida ishtirok etayotgan 4ta guruhning biridir. Guruhning 1-tur uchrashuvlari 9 va 10-yanvar kunlari, 2-tur 13-yanvarda va 3-tur uchrashuvlari 17-yanvarda boʻlib oʻtadi. Barcha guruh oʻyinlari Avstraliya maydonlarida boʻlib oʻtadi. Guruh aʼzolari mezbon , ,  va  terma jamoalari.

## Jamoalar

;Ilovalar

## Jadval

Chorak finalda:
*Janubiy Koreya  (B guruhi 2-oʻrini) bilan oʻynaydi.
*Avstraliya  (B guruhi 1-oʻrini) bilan oʻynaydi.

## Oʻyinlar
### Avstraliya - Quvayt

### Janubiy Koreya - Ummon

### Quvayt - Janubiy Koreya

### Ummon - Avstraliya

### Avstraliya - Janubiy Koreya

### Ummon - Quvayt

## Manbalar

## Havolalar
* (Rasmiy veb-sayt) 
*AFC Asian Cup, the-AFC.com
AFC Osiyo kubogi 2015 C guruhi

**C guruhi** AFC Osiyo kubogi 2015 musobaqasida ishtirok etayotgan 4ta guruhning biridir. Guruhning 1-tur uchrashuvlari 11-yanvar kuni, 2-tur 15-yanvarda va 3-tur uchrashuvlari 19-yanvarda boʻlib oʻtadi. Barcha guruh oʻyinlari Avstraliya maydonlarida boʻlib oʻtadi. Guruh aʼzolari , ,  va  terma jamoalari.

## Jamoalar

;Ilovalar

## Jadval

Chorak finalda:
*Eron  (D guruhi 2-oʻrini) bilan oʻynaydi.
*Birlashgan Arab Amirliklari  (D guruhi 1-oʻrini) bilan oʻynaydi.

## Oʻyinlar
### BAA - Qatar

### Eron - Bahrayn

### Bahrayn - BAA

### Qatar - Eron

### Eron - BAA

### Qatar - Bahrayn

## Manbalar

## Havolalar
* (Rasmiy veb-sayt) 
*AFC Asian Cup, the-AFC.com